**ПРОЕКТ!**

**ДО Г О В О Р**

**№…. / ……..2018 г.**

за извършване на дейности в ДГТ от Обект № ….., отдели: ……….

Днес,………………2018 г. в гр.Варна, на основание чл.112, ал.1, т.2 предложение първо и чл.115, ал. 1 от ЗГ, във връзка с чл.35, ал.1 и чл.38, ал. 1 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти и Заповед № …………./…………..2018 г. на Директора на ТП „ДГС Варна“, между:

|  |  |
| --- | --- |
|  |  |

1. **ТП „ДГС Варна“**със седалище и адрес на управление: гр.Варна, ул."Радко Димитриев"№10, регистрирано в Търговския регистър към АВ – гр. София с ЕИК: 2016174120038, представлявано от инж. Владислав Бонев Георгиев съгласно Заповед за заместване О-372/24.10.2018 г., в качеството му на зам. директор на **ТП „ДГС Варна“**, наричано по-долу за краткост **ВЪЗЛОЖИТЕЛ**, от една страна

и

2. ………….. **с ЕИК :………..**  седалище и адрес на управление:………….. , представлявано от ………… в качеството му на управител, наричан по-долу за краткост **ИЗПЪЛНИТЕЛ**, от друга страна, за следното:

**І. ПРЕДМЕТ НА ДОГОВОРА**

**Чл.1 (1)**ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши дейността по ползване на дървесина в горски насаждения, намиращи се в горски територии – държавна собственост, от Обект № …., – в отдели ……………

в района на дейност на **ТП „ДГС Варна“**, с предмет на изпълнение**: „Добив на дървесина– сеч, разкройване на сортименти по БДС, извоз до временен склад и рампиране на добитата дървесина“ съгласно Наредба №8/05.08.2011г. за сечите в горите, от горски насаждения, разположени ДГТ в района на дейност на ТП „ДГС Варна“.**

**(2)**Сортиментите и техните параметри, които следва да се добият, се определят от Възложителя в приложение № 2 към настоящия договор.

**ІI. ЦЕНИ И ПЛАЩАНЕ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Чл.2 (1)**Стойността за изпълнение на възложената дейност в горски територии – държавна собственост от Обект № ……. в отдели …………….  в района на дейност на ТП ДГС Варна. е ………… лв. без ДДС/…………….../ |  |  |  |  |  |  |  | е | ………..……...... |

**(2)**Добиваната дървесина се приема, предава се, и за добива и се заплаща в мерни единици както следва:

**1.**Едрата строителна дървесина – трупи за бичене и средната строителна дървесина – обли греди, в плътни кубични метра.

**2.**Средна и дребна технологична дървесина и дърва за огрев, в пространствени кубични метра.

**(3)**Изчисляването на единичната цена за конкретен сортимент, който ще се добива се извършена на база процентното съотношение между договорената крайна цена и определената от ТП ДГС Варна пределна цена за съответната позиция.

**(4)**При разлики между посочените в документациите за всяка позиция и действително добитите количества, съгласно приемателните протоколи, заплащането ще се извършва на база действително добитите количества по договорената цена за един плътен/пространствен кубически метър за дадения сортимент дървесина, определена по реда на чл.2, ал.1 от настоящия договор.

**(5)**Цените за съответния сортимент за всеки един подотдел от насаждението са посочени в приложение № 2 към този договора.

**(6)**Заплащането се извършва в рамките на **10 (десет) работни дни**, **след изготвяне**на предавателно-приемателни протоколи и **издаване**на фактура от страна на ИЗПЪЛНИТЕЛЯ.

**ІII. СРОКОВЕ ЗА ПОЛУЧАВАНЕ НА ПОЗВОЛИТЕЛНОТО ЗА СЕЧ.**

**КРАЕН СРОК НА ДОГОВОРА**

**Чл.3(1)**Срокът за получаване на позволителното за сеч и сроковете за сеч и извоз за всяко едно насаждение от обекта посочено в чл.1, ал.1, е както следва:

|  |  |  |  |
| --- | --- | --- | --- |
| Отдел, | Срок за получаване на | Срок за сеч до: | Срок за извоз до: |
| подотдел | позволителното за сеч до: |  |  |
|  |  |  |  |

**2)**Крайният срок за изпълнение на задълженията на ИЗПЪЛНИТЕЛЯ по договора е

**20.12.2019 година.**

**ІV. ГАРАНЦИЯ ЗА ИЗПЪЛНЕНИЕ**

**Чл.4 (1)**Гаранцията за изпълнение на договора предоставена от ИЗПЪЛНИТЕЛЯ е в размер на …………. лв. ( до 5% от достигнатата обща стойност за обекта), и е под формата на:

**(а)**парична сума внесена по банков път по сметка на **ТП „ДГС Варна“,**

**IBAN: BG31IABG74791000773600, BIC:IABGBGSF, при Банка: Интернешънъл Асет Банк АД – клон Варна на дата ………….2018 г.**

**(б) у**чредена в полза на **ТП „ДГС Варна“**банкова гаранция, в оригинал приложена към настоящия договор.

**(2)**Освобождаването на гаранцията за изпълнение се извършва в срок 10 работни дни след съставяне на констативни протоколи за освидетелстване **на всички**сечища (насаждения) в обекта, като при неспазване на посочения срок възложителят дължи лихва в размер на законната лихва за всеки ден просрочие.

**(3)**В случай на съставени актове за установяване на административни нарушения (АУАН) по Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите, **извършени при и/или по повод изпълнение на настоящия договор**, гаранцията за изпълнение се освобождава в срок 10 работни дни след влизане в сила на всички решения на съда с които се отменят окончателно наказателните постановления издадени въз основа на съставените АУАН. ВЪЗЛОЖИТЕЛЯТ не дължи лихви за периода, през който средствата законно са престояли при него.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.5 (1).** **ВЪЗЛОЖИТЕЛЯТ има право да:**

1. Осъществява текущ контрол по изпълнението на договора, без да възпрепятства ИЗПЪЛНИТЕЛЯ за спазването на технологичните изисквания и правомерното извършване на дейностите, като дава задължителни указания в писмена форма и препоръки на ИЗПЪЛНИТЕЛЯ при констатирани пропуски по изпълнение на възложената работа;

2. Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:

а) Нарушения на Закона за горите (ЗГ) или свързаните с него подзаконови нормативни актове;

б)Неспазване изискванията на действащите стандарти за качество на дървесината(БДС/ЕN);

в) Неспазване на изискванията на Закона за здравословни и безопасни условия на труд (ЗЗБУТ);

|  |  |  |
| --- | --- | --- |
| г) | Неспазване на противопожарните и други изисквания; |  |
| д) | Форсмажорни обстоятелства по смисъла на § 1, т. 23 | от допълнителните разпоредби на |

Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти (ДВ, бр. 96 от 2011 г.), наричана по - нататък „Наредбата".

3.Спре временно извоза на дървесина от насажденията до временните складове при преовлажнени почви и условия, предразполагащи увреждане на горските извозни пътища.

4.Спре временно изпълнението на договора по време на брачния период на определени със Закона за лова и опазване на дивеча (ЗЛОД) видове дивеч в насаждения от обекта.

5.Заявява писмено на ИЗПЪЛНИТЕЛЯ добиването на допълнителни специални асортименти дървесина.

6.Инициира с писмена покана приемането на извършената от ИЗПЪЛНИТЕЛЯ работа при налични количества дървесина на временен склад.

7.Поиска от ИЗПЪЛНИТЕЛЯ за негова сметка да осъществи изпълнението на определените в договора технологични и качествени показатели при констатирани отклонения.

8.Предложи на ИЗПЪЛНИТЕЛЯ допълнително споразумение за извършване на добива на допълнително инвентаризирани количества дървесина в насажденията, предмет на договора, при наличие на обективни причини, удостоверени от компетентни органи, налагащи промяна във вида или интензивността на сечта. В този случай се запазват договорените единични цени по асортименти дървесина за съответното насаждение.

9.Промени обекта на договора като изключи насаждения, в които сечта не е започнала, при отказ от страна на ИЗПЪЛНИТЕЛЯ да извърши добива на дървесина в тях в случаите на чл.5, ал.1, т.8, като заплати на ИЗПЪЛНИТЕЛЯ само действително извършената дейност.

**10.Д**а извърши контрол за наличието на трудови договори за работещите физически лица и тяхната професионална квалификация, както и реалната наличност на декларираната преносима техника, трактори, самоходна горска техника и прикачен инвентар и други изисквания на ВЪЗЛОЖИТЕЛЯ, въз основа на които лицето е избрано за ИЗПЪЛНИТЕЛ.

**11.**Да предприеме всички необходими правомерни действия, както и да търси съдействие от компетентните държавни органи, за установяване на факти и обстоятелства, относно настъпили промени, спрямо ИЗПЪЛНИЯТЕЛЯ, в резултат на които ИЗПЪЛНИТЕЛЯТ вече не отговаря на изискванията на ВЪЗЛОЖИТЕЛЯ за изпълнение на дейността.

**12.**ВЪЗЛОЖИТЕЛЯТ има право, при наличието на обективни причини, свързани с намаляване на обема на търсенето и продажбите, временно, частично за определени дейности, или изцяло да спре действието на договора, без да дължи обезщетение за пропуснати ползи и неустойки за нанесени вреди, като заплати само извършената реално от ИЗПЪЛНИТЕЛЯ дейност.

**Чл.5** (2). **ВЪЗЛОЖИТЕЛЯТ е длъжен да:**

1.Предаде на ИЗПЪЛНИТЕЛЯ или оправомощено от него лице и в присъствието на регистрирания по чл. 235 от ЗГ, и нает от него лесовъд маркирани за сеч и с положени на терена граници (съгласно Наредба № 8 от 2011 г. засените в горите (ДВ. бр. 64 от 2011 г.) насажденията, предмет на договора, от които ще се добива дървесината. Предаването на насажденията се извършва с подписването на двустранен предавателно-приемателен протокол в срок до 10 дни преди началото на изпълнението на дейностите в съответствие с определения график по чл.6, ал.2, т.15 и не по-малко от 3 (три) работни дни преди започване на сечта. При изразено желание от страна на ИЗПЪЛНИТЕЛЯ, ВЪЗЛОЖИТЕЛЯ е длъжен да предаде всички насаждения, включени в обекта, в 10-дневен срок от постъпване на искането.

2.Предаде позволителните за сеч и утвърдените технологични планове за добив на дървесина за всички насаждения, включени в обекта, едновременно с подписване на предавателно - приемателните протоколи по горната т.1.

3.Осигури на ИЗПЪЛНИТЕЛЯ достъп до насажденията и временните складове, включени в обекта, чрез проходимост на горските пътища в държавните горски територии за превозни средства с висока проходимост и за декларираната при проведената процедура техника.

4.Следи за правилното провеждане на сечта и извоза на дървесината, съгласно утвърдения технологичен план, правилното й разкройване по асортименти, съгласно БДС/ЕN като и за

недопускане на повреди по стоящия дървостой, уплътняване на влажни и меки почви, повреди и ерозия на извозните пътища и просеки.

5.Дава задължителни указания и препоръки на ИЗПЪЛНИТЕЛЯ в писмена форма при констатирани пропуски по изпълнение на възложената работа.

6.Осигури свой представител за приемане на действително добитото и извозено на временен склад количество дървесина в 3 (три)-дневен срок след отправена от ИЗПЪЛНИТЕЛЯ писмена покана или не по-малко от веднъж месечно при добита дървесина на временен склад, за което се подписва двустранен предавателно-приемателен протокол.

7.Заплати на ИЗПЪЛНИТЕЛЯ извършената работа в срок не по-късно от 10 (десет) работни дни от датата на представяне на издадена от него фактура, в размер и по начин, уговорени в договора.

8.Разглежда и утвърждава, при установена необходимост, предложени от ИЗПЪЛНИТЕЛЯ изменения в технологичните планове за добив на дървесина от насажденията, включени в обекта.

9.Уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени,

10.Освидетелства сечището в определения срок, като отбелязва и констатираните пропуски и нарушения при изпълнение на горскостопански дейности в обекта.

11.Удължи срока на договора, в случай, че е наложил временно спиране на дейността на основание чл.5, ал.1, т.2, б.“д“, чл.5, ал.1, т.3 и 4, с времето, за което е наложено преустановяване на дейността.

**12.**Да следи и контролира изпълнението и прилагането на „Плана за управление на отпадъците в горите на **ТП „ДГС Варна“**.

**13.**Да проведе инструктаж на работниците, назначени от ИЗПЪЛНИТЕЛЯ **при предаване** на обекта по всички изисквания, като проведения инструктаж се отразява в стандартен формуляр (образец).

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6 (1)** .**ИЗПЪЛНИТЕЛЯТ има право да:**

1.Изисква приемането на възложената работа в договорените срокове.

2.Получи договореното възнаграждение в размера и в сроковете, уговорени в договора.

3.Получи необходимото съдействие за изпълнение на работата (предаване на насажденията, включени в обекта, получаване на позволителните за сеч, подписване на приемателно- предавателни протоколи и технологични планове).

4.Поиска от ВЪЗЛОЖИТЕЛЯ сечта в насажденията, предмет на договора, да бъде временно спряна, в случай, че техническото изпълнение при маркирането на дърветата за сеч не съответства на изискванията на чл. 50, ал. 2 и 3 от Наредба № 8 от 2011 г. за сечите а горите до отстраняването на несъответствията.

5.Заменя подизпълнителите си, ако предварително е посочил ползването на такива за осъществяване на дейността в обекта и при условие, че новите подизпълнители отговарят на изискванията, определени в процедурата.

6.Заяви писмено промяна на одобрените от ВЪЗЛОЖИТЕЛЯ технологични планове за добив на дървесина от насажденията, включени в обекта

7.Откаже да добие допълнително заявените от ВЪЗЛОЖИТЕЛЯ специални асортименти дървесина.

**Чл.6** **(2) ИЗПЪЛНИТЕЛЯТ е длъжен да:**

1.Осигури присъствието на служителя си, регистриран за упражняване на частна лесовъдска практика в следните случаи:

а) за подписване от негова страна на предавателно-приемателните протоколи за предаване на насажденията;

б) за получаване на позволителните за сеч и на технологичните планове за добив на

дървесина в тях в 10-дневен срок преди началото на изпълнението на дейностите в съответствие с определения график по чл.6, ал.2, т.15, и минимум 3 (три) работни дни преди започване на сечта;

в) при извършване на проверки от компетентни органи, след уведомяване за предстоящи такива;

г) при освидетелстване на сечищата и съставянето на протоколи за това.

2.Създаде необходимата организация и осигури съответното техническо оборудване за извършване на възложеното по договора, съгласно декларираното при проведената процедура.

3.Представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите но договора, както и за настъпилите промени в хода на изпълнение на дейността.

4.Извърши качествено възложените дърводобивни дейности и да почисти сечищата по указания в позволителните за сеч начини и в определените в тях срокове.

5.Присъства лично или да осигури свой упълномощен представител за приемане на добитата на временен склад дървесина, за което се изготвя и подписва двустранен предавателно-приемателен протокол за приемане на извършената работа.

6.Отсича само определените за сеч дървета по цялата площ от насажденията в обекта и извърши възложените дейности, съгласно одобрения технологичен план за добив на дървесина за конкретното насаждение, като не оставя неотсечени маркирани дървета.

7.Направи за своя сметка предвидените в технологичния план извозни пътища.

8.Поддържа за своя сметка извозните пътища в насажденията от обекта, след съгласуване на мероприятията с ВЪЗЛОЖИТЕЛЯ, както и да съхранява горските пътища в съответствие с разпоредбите на Наредба 4 от 2013 г. за защита на горските територии срещу ерозия и порои и строеж на укрепителни съоръжения (ДВ, бр. 21 от 2013 г.) и други нормативни актове, като за целта спазва **и следните изисквания**:

а) на технологичните планове и указанията на служителите на ДЛС/ДГС по изпълнение на добива и извоза на повалената дървесина за недопускане на уплътняване на влажни и меки почви, повреда и ерозия на извозните просеки и пътища;

б) при продължително влошени атмосферни условия - завишена влажност, да преустановява изпълнението на горскостопанската дейност, включително след предписания на служители на ДЛС/ДГС, както и при други предпоставки, които допринасят за допускане на повреди от ерозия и уплътняване на почвите;

в) да изгражда за своя сметка подходи, необходими за усвояване на дървесината в

насажденията, съгласно технологичния план, като съхранява и опазва създадените горски пътища до обекта, където се извършва сечта и извоза.

г) да съхранява и опазва хидротехническите съоръжения и всички подземни и надземни съоръжения, намиращи се в, и в близост до насажденията, включени в обекта.

д) при приключване на дейностите по договора да възстанови създадените горски пътища до обекта в първоначалния им вид.

9.Разкройва най-рационално добитата дървесина, с оглед получаване на максимален обем ценни асортименти по действащите стандарти за качество на дървесината (БДС/ЕN).

10.Добива допълнително заявените от ВЪЗЛОЖИТЕЛЯ специални асортименти дървесина, при постигнато споразумение.

11.Не допуска нараняване на стоящия дървостой по време на извършване на дейността по добив и извоз на дървесината.

12.Спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица, и да:

(а) да осигури на работниците, ползващи преносима горска техника (БМТ), трактори, самоходна горска техника и прикачен инвентар, лични предпазни средства (ЛПС), които да отговарят на изискванията на българското законодателство, съгласно ЗЗБУТ, Наредба №3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работната място, както и съответното работно облекло и средства за първа помощ (полева аптечка на работния обект).

(б) да провежда начален, ежедневен, периодичен, а при необходимост и извънреден инструктаж на работниците, относно правилата за техника на безопасност и хигиена на труда, което се удостоверява, че е извършено, чрез Книга за инструктаж.

(в) да спазва изискванията на Наредба №8 от 11.05.2012г. за условията и реда за защита на горските територии от пожари, съгласно чл.136 и сл. от ЗГ, като:

–инструктира работниците за спазване на изискванията за противопожарна охрана;

–инструктира работниците за действия при бедствия, аварии и критични ситуации, като инциденти, пожари и нефтени разливи, свързани с опазване на наличното биологично разнообразие и водните течения.

(г) да организира дейността по добив и извоз на дървесината в обекта по начин и в срокове, съгласно посочените в годишния план на ДГС Варна, при спазване на изискванията за безопасно провеждане на лов, дейностите по добив на недървесни продукти, както и за безпрепятствено протичане на сезонния размножителния период на дивеча в обособените местообитания за сватбуване и токовищата.

13. Не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му.

14. Не предоставя на трети лица извършването на добива на дървесината, включена в насажденията, предмет на договора, с изключение на посочените от него подизпълнители.

15. Предава изпълнението на възложената работа по тримесечия, като минималните количества за всяко тримесечие са съгласно следния график:

|  |  |  |  |  |  |  |
| --- | --- | --- | --- | --- | --- | --- |
| **Обект** | **Отдел,** | **ТРИМЕСЕЧИЯ** | | | | **ОБЩО** |
| **подотдел** | **I** | **II** | **III** | **IV** |
| 19001 | 12р;23д; 25з;47в;47е;117б;118г;238щ;361с | 200 | 380 | 483 | 390 | 1453 |
| 19002 | 92е;97а;327м;319б;327л | 240 | 337 | 470 | 365 | 1412 |
| 19003 | 225ж;277а;393к;443в;448ж | 200 | 280 | 480 | 410 | 1370 |
| 19004 | 384п;388а;390г;443г | 210 | 310 | 470 | 430 | 1420 |
| 19005 | 247а;252д;299а;362д | 190 | 250 | 369 | 270 | 1079 |
| 19006 | 235а;238а;443е | 180 | 350 | 398 | 303 | 1231 |
| 19007 | 378б;378к;378б; 379к | 180 | 350 | 397 | 303 | 1230 |

а) Не се считат за неизпълнение на графика случаи, когато за тримесечието са добити по- малко от определеното в графика количества, но тази разлика е компенсирана с добита в повече дървесина през предходното тримесечие.

16.При обективна невъзможност за предаване на договореното по т.15 от настоящата алинея, количество дървесина, поради форсмажорни обстоятелства по смисъла на § 1. т. 23 от допълнителните разпоредби на Наредбата, водещи до невъзможност за работа в насажденията. ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в 3 (три (- дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.

17.Постави информационни табели по образец в насажденията, в които се извършва добив на дървесина, на основание чл. 52, ал.5 от Наредбата.

18.Спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.

19.За времето на действие на договора ИЗПЪЛНИТЕЛЯТ се задължава, в съответствие с разпоредбите на Рамковата конвенция на ООН по изменение на климата (ратифицирана със закон, приет от 37-мото НС, на 16.03.1995 г.–ДВ, бр.28 от 1995г., в сила от 10.08.1995г.) и Закона за защитените територии (ЗЗТ), съгласно производствените, санитарните и противопожарните изисквания, да извърши следното: **(а)**да определи места за бивакуване, след съгласуване с ДГС;

**(б)**да осигури на работниците и техните семейства, които нощуват в горската територия, подходящи условия.

**(в)**да изхвърля на регламентирани сметища битовите и недървесни отпадъци и след работно време да ги извозва до контейнерите за смет в населените места;

**(г)**да изхвърля на регламентирани сметища всички химични и гориво-смазочни отпадъци и използвани средства за абсорбирането им, където същите да се изнасят, и да предотвратява изхвърлянето им в контейнерите за смет в населените места;

**(д)**да зарежда с ГСМ и извършва ремонтни дейности на бензиномоторните триони (БМТ) на определените за това места, като същите разполагат със средства за абсорбиране на гориво-смазочни материали и при изливане на резервоари;

**(е)**да използва биологично разграждащо се масло за смазване на веригите на БМТ.

**20.**Да познава и спазва стандарта за горска сертификация, като съблюдава всички допълнителни изисквания по отношение на горите с висока консервационна стойност.

**21.**Да използва, за изпълнението горскостопанската дейност, мобилна и самоходна горска техника и прикачен инвентар в добро техническо и изправно състояние, което включва:

**(а)**техническа изправност до степен, която да не позволява изтичане на масло и гориво;

**(б)**използваната техника да е оборудвана със средства за абсорбиране на ГСМ-продукти,съгласно стандарта за горска сертификация**.**

**(в)**използваната техника да е оборудвана с годни пожарогасители и комплектувани аптечки за първа медицинска помощ.

**22.**ИЗПЪЛНИТЕЛЯТ е длъжен, за срока на изпълнение на договора, да поддържа в реална наличност декларираната от него преносима техника, трактори, самоходна горска техника и прикачен инвентар и други изисквания на ВЪЗЛОЖИТЕЛЯ, въз основа на които е избран за ИЗПЪЛНИТЕЛ.

**23.**ИЗПЪЛНИТЕЛЯТ е длъжен, за срока на изпълнение на договора, да допуска до работа в насажденията от обекта само физически лица, които са назначени при него на трудов договор съгласно КТ, и които притежават необходимата професионална квалификация, съгласно чл. 230, ал.3 от ЗГ.

**24.**Наетият от ИЗПЪЛНИТЕЛЯ регистриран лесовъд, на когото е издадено позволително за сеч, **упражнява контрол**по извършването на добива на дървесина и осъществява всички действия и мерки по чл. 108, ал. 3 от ЗГ, до **освидетелстване на сечището**. Лесовъдът спазва изискванията на чл. 47 и чл. 48 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г.), съгласно чл. 61 от същата Наредба.

**25.**Регистрираният лесовъд, на когото е издадено позволително за сеч стриктно спазва

**разпоредбите на чл.12б от Наредба № 1 от 30.01.2012 г. за контрола и опазването на горските територии, както следва:**

*а)*не допуска започване на сечта, в случай че на терена липсва обозначаване на границите на сечището, когато това се изисква по нормативен акт;

*б).*не допуска започване на сечта, в случай че не са спазени изискванията за отбелязване на дърветата за сеч, обозначаването на технологичните просеки и извозните пътища;

*в)*осигурява наличието на копия от позволителното за сеч и от технологичния план в сечището по време на осъществяването на добива на дървесина;

*г)*следи за наличието на документи за правоспособност на лицата, извършващи сечта, и за наличието на документи за достъп до съответната горска територия;

*д)*следи за спазването на сроковете и правилата за сеч, в т. ч. да се извършва сеч само в

границите на насаждението на определените и отбелязани за сеч дървета, а при гола сеч - на всички дървета върху площта на сечището без забранените за сеч дървета, указани в позволителното за сеч;

*е)*следи за опазването от повреди на немаркираните дървета, подраста и младиняка;

ж) следи за спазването на одобрения технологичен план и противопожарните норми и мерки при добива на дървесина;

*з)*съставя констативни протоколи и актове при констатиране и установяване на

административни нарушения при условията на [чл. 274](javascript:%20NavigateDocument('%D0%97%D0%93%D0%BE%D1%80%D0%B8_2011_21654#%D1%87%D0%BB274');)[ЗГ;](javascript:%20NavigateDocument('%D0%97%D0%93%D0%BE%D1%80%D0%B8_2011_21654');)

*и)*сигнализира незабавно органите на МВР при установяване на данни за престъпление в горските територии, за които има издадено позволително за сеч;

*й)*участва в освидетелстването на сечището и да предоставят своевременно необходимите за това документи на лицето по [чл. 108, ал. 1](javascript:%20NavigateDocument('%D0%97%D0%93%D0%BE%D1%80%D0%B8_2011_21654#%D1%87%D0%BB108_%D0%B0%D0%BB1');)[ЗГ;](javascript:%20NavigateDocument('%D0%97%D0%93%D0%BE%D1%80%D0%B8_2011_21654');)

*к)*съхранява към досието на насаждението издадените по реда на [чл. 24, ал. 1](javascript:%20Navigate('%D1%87%D0%BB24_%D0%B0%D0%BB1');)разрешителни за достъп за срок 3 години.

**26.**Регистрираният лесовъд, на когото е издадено позволително за сеч може да реализира правата си по **чл.24 от Наредба № 1 от 30.01.2012 г. за контрола и опазването на**

**горските територии, при спазване на установените в разпоредбата изисквания.**

**27.ИЗПЪЛНИТЕЛЯТ е длъжен в срок до един ден да уведоми ВЪЗЛОЖИТЕЛЯ за извършените му проверки по Закона за горите, и в еднодневен срок да му предостави копия от съставените му констативни протоколи и АУАН.**

**28.ПОДИЗПЪЛНИТЕЛЯТ има всички задължения на ИЗПЪЛНИТЕЛЯ по договора, който отговаря за неизпълнението им като за свое неизпълнение.**

**VII. САНКЦИИ И НЕУСТОЙКИ**

Чл.7. Страните по договора не носят отговорност и не дължат неустойки за пълно или частично неизпълнение на задълженията си по него, ако то се дължи на форсмажорни обстоятелства по смисъла на § 1, т. 23 от Допълнителните разпоредби на Наредбата, уважени реституционни претенции и непреодолима сила и други обстоятелства, възникнали след сключването му, в резултат на които неговото изпълнение е обективно невъзможно.

(1)**ВЪЗЛОЖИТЕЛЯТ дължи на ИЗПЪЛНИТЕЛЯ**неустойка за виновно неизпълнение на някое от задълженията си по договора, в следните случаи:

1.по чл.5, ал.2, т.1. до т.3. - неустойка в размер, равен на гаранцията за изпълнение на договора, преизчислена за съответното насаждение, за което ВЪЗЛОЖИТЕЛЯ не е изпълнил задължението си;

2.по чл.5, ал.2, т.6 - неустойка в размер на 10 на сто от стойността на услугата за добива на неприетата отсечена и извозена на временен склад дървесина;

3. За неспазване на определения срок по чл.5, ал.2, т.7 - неустойка в размер на законната лихва върху дължимата сума за срока на просрочието.

(2)**ИЗПЪЛНИТЕЛЯТ дължи на ВЪЗЛОЖИТЕЛЯ**неустойка за виновно неизпълнение на задълженията си по договора, в следните случаи:

1. по чл.6, ал.2, т.1 - неустойка в размер, равен на внесената от него гаранция за изпълнение на договора, преизчислена за съответното насаждение, за което ИЗПЪЛНИТЕЛЯ не е изпълнил задължението;

2. по чл.6, ал.2, т.8 - неустойка в размер на стойността за възстановяване на нанесените

повреди, освен в случаите, когато ги отстрани за собствена сметка в срока на действие на договора;

3. по чл.6, ал.2, т.9 - неустойка в размер, равен на 30 на сто от стойността на услугата за

добива на тази дървесина;

4. по чл.6, ал.2, т.15 - неустойка в размер, равен на 20 на сто от стойността на услугата за добива на неотсечената и неизвозена на временен склад дървесина спрямо графика за съответното тримесечие, изчислена на база на цената на обезличен кубичен метър по договора.

5. В случай на нараняване на немаркиран за отсичане дървостой при осъществяване на добива, ИЗПЪЛНИТЕЛЯТ заплаща обезщетение в размер на **10,00 *(десет)*лв.**за всяко наранено дърво.

6. За неизпълнение на други задължения по договора, ВЪЗЛОЖИТЕЛЯТ може да задържи внесената от ИЗПЪЛНИТЕЛЯ гаранция за изпълнение като неустойка по договора. ИЗПЪЛНИТЕЛЯТ не се освобождава от отговорността за възстановяване на ВЪЗЛОЖИТЕЛЯ на реално претърпените от него вреди, в случай, че размерът на неустойката не покрива същите, когато по високият размер на вредите бъде установен по съдебен ред.

7. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ.

**VIII. ПРЕКРАТЯВАНЕ НА ДОГОВОРА**

**Чл.8. Договорът се прекратява:**

1.с изтичане срока на договора

2.по взаимно съгласие на страните, изразено в писмена форма:

3.с едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че:

а) ИЗПЪЛНИТЕЛЯТ или подизпълнителите му вече не отговарят на някое от изискванията на ВЪЗЛОЖИТЕЛЯ в резултат на настъпила промяна в обстоятелствата; б) ИЗПЪЛНИТЕЛЯТ е подписал декларация с невярно съдържание при провеждането на конкурса за възлагане на дейността;

в) ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите;

г) Дейността се извършва от подизпълнители, които не отговарят на изискванията на чл. 18 от Наредбата;

д) В случаите по чл.5, ал.1, т.1, б”а“ до б.“г“:

е) При отказ от страна на ИЗПЪЛНИТЕЛЯ да извърши добива на дървесина, в случаите на чл.5, ал.1, т.9 от договора, след като сечта в насажденията е започнала, като заплати на ИЗПЪЛНИТЕЛЯ само действително извършената дейност.

4. С едностранно писмено уведомление от всяка една от страните, те могат да прекратят договора поради обективни причини – форсмажорни обстоятелства по смисъла на §1, т.23 от допълнителните разпоредби на Наредбата, както и реституционни претенции, възникнали след сключването му, в резултат на които неговото изпълнение е обективно невъзможно. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ реално добитите количества дървесина, като внесената от ИЗПЪЛНИТЕЛЯ гаранция за изпълнение на договора се освобождава, а страните не си дължат неустойки и престации за пропуснати ползи.

5. ВЪЗЛОЖИТЕЛЯТ може да прекрати договора с едностранно писмено уведомление, без да дължи обезщетение за пропуснати ползи, в следните случаи:

а) За виновно неизпълнение на графика за добив но чл.6, ал.2, т.15.

б) ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, включително такива, допуснати от подизпълнителите, които не желае да отстрани за своя сметка.

6. ИЗПЪЛНИТЕЛЯТ може да прекрати договора с едностранно писмено уведомление в случай, че ВЪЗЛОЖИТЕЛЯТ виновно не изпълни задължението си:

а) по чл.5, ал.2, т.1 и т.2;

б) по чл.5, ал.2, т.3- в срок по-дълъг от 30 дни от датата на издаване на първото

позволително за сеч за насаждение в обекта. В този случай страните не си дължат взаимни престации, а внесената от ИЗПЪЛНИТЕЛЯ гаранция за изпълнение на договора, се възстановява в срок от 5 работни дни.

**IX. СЪОБЩЕНИЯ**

**Чл.9(1)**Всички съобщения и уведомления, включително и за прекратяване на договора, ще се извършат в писмена форма, по факс или e-mail на адреса на страните.

**(2)**При промяна на адреса за кореспонденция на някоя от страните по договора, същата е длъжна в седем дневен срок да информират ответната страна.

**(3)**Адресите за кореспонденция на страните са както следва:

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1.** | За ТП ДГС Варна | | | | - гр. Варна | | | | , ул. „Радко Димитриев | | ” №10 | | | | , тел (....) ............. | | | /факс |
| e-mail:dgs.varna@dpshumen.bg | | |  |  | |  | | | | | |  | |  | | |
| **2.** | 7.3.2. | За | | |  | |  | , | | | | | | | „......................................... | | | ” |
| №. |  | тел : | | | e-mail: | | | | |  | | |  | | |

**X. ЗАКЛЮЧИТЕЛНИ РАЗПОРЕДБИ**

Чл.10 (1) Настоящият договор влиза в сила от датата на подписването му от страните.

(2)Настоящият договор може да бъде изменян по взаимно съгласие между страните, изразено в писмено споразумение-анекс.

(3)За неуредените в договора случаи се прилагат разпоредбите на българското законодателство.

(4).Възникналите спорове, относно изпълнението, неизпълнението или тълкуването на настоящия договор се решават, чрез преговори и взаимно съгласие между страните, изразено в писмено споразумение, а когато такова липсва спорът се решава от компетентен съд.

Настоящият договор се състои от 12 страници, изготви се и се подписа от страните в два (2) еднообразни екземпляра – по един за всяка от страните, като всеки екземпляр е със силата на оригинал, като Приложение № 2 е неразделна част от него.

.

|  |  |
| --- | --- |
| ЗА ВЪЗЛОЖИТЕЛЯ: | ЗА ИЗПЪЛНИТЕЛЯ: |

( директор-инж. Ив.Иванов) (……………)

…………………

( р-л счетоводен отдел –В.Бонева)

………………….

(юрисконсулт – Г.Вълева)